FAQ

***Hvordan ved jeg om et batteri skal skiftes?***
I teknikskabet sidder et hvidt panel med en række dioder: en for hver vægtermostat. Batteriet skal skiftes når dioden hørende til vægtermostaten blinker.

***Hvordan ved jeg hvilken diode, der hører til hvilken vægtermostat?***
Skru helt ned for en vægtermostat. Indenfor kort tid vil dioden hørende til termostaten slukkes. (NB! en diode slukker også når gulvvarmen slukker automatisk på grund af for høj indetemperatur. Det er derfor bedst at foretage testen om aftenen eller på gråvejrsdage)

***Hvor købes de specielle 3,6V litium batterier i vægtermostaterne?***
Batterierne kan fx bestilles hos "Byens VVS", der så skaffer dem hjem. Det anbefales at udskifte alle batterier på en gang. Levetiden for batterierne er ens, så et tomt batteri betyder at de andre batterier hurtigt vil følge efter.

***Hvorfor kan andelsforeningen ikke bare have et fælles lager af disse specielle batterier liggende?***
Fordi batterierne aflader med tiden, også selvom de ikke er i brug.

***Hvor kan jeg regulere varmen?***
Varmen kan reguleres to steder: på vægtermostaterne og på den centrale termostat i teknikskabet.

***Hvad skal termostaten i teknikskabet stå på?***
Termostaten i teknikskabet reguleres efter årstiderne/vejret. På en rigtig kold vinterdag kan det være nødvendigt at skrue helt op.